Indhold
Indholdsfortegnelse 🔎︎

# Type

Specificerer størrelsen og placeringen af det valgte objekt eller ramme på en side.

For at tilgå denne kommando...

Vælg fanebladet Formater - Billede - Egenskaber - Type.

Vælg fanebladet Formater - Ramme/Objekt - Egenskaber - Område.

Vælg Vis - Typografier, åbn kontekstmenuen og vælg fanebladet Modificer/Ny - Type.

Vælg fanebladet Indsæt - Ramme - Ramme - Type.

## Størrelse

### Bredde

Indtast den bredde du ønsker på det valgte objekt.

### Relativ

Beregner bredden af det valgte objekt som procentdel af bredden af sidens tekstområde.

### Relativ bredderelation

Bestemmer hvad 100% betyder: Enten tekstbredden (uden margener) eller hele sidens bredde (inklusive margener).

### Højde

Indtast den højde du ønsker på det valgte objekt.

### Relativ

Beregner højden af det valgte objekt som procentdel af højden af sidens tekstområde.

### Relativ højderelation

Bestemmer hvad 100% højde betyder: Enten tekstområdet (uden margener) eller hele sidens højde (inklusive margener).

### Bevar størrelsesforhold

Bevarer højde- og breddeforhold, når du ændrer bredde- eller højdeindstilling.

### Oprindelig størrelse

Nulstiller størrelsesindstillingerne på det valgte objekt til de oprindelige værdier.

Denne indstilling er ikke tilgængelig for rammer.

### Automatisk

Justerer automatisk bredden eller højden af en ramme til at passe til indholdet af rammen. Hvis du vil, kan du angive en mindstebredde eller -højde for rammen.

Indstillingen Automatisk er kun tilgængelig, når du vælger en ramme.

## Forankring

Angiver forankringsindstillinger for det valgte objekt eller ramme. Forankringsindstillingerne er ikke tilgængelige, når du åbner dialogen fra vinduet Typografier og formatering.

### Til siden

Forankrer det valgte til den nuværende side.

### Til afsnit

Forankrer det valgte til det nuværende afsnit.

### Til tegn

Forankrer det valgte til et tegn.

### Som tegn

Forankrer det valgte som tegn. Højden af den aktuelle linje bliver ændret til at svare til højden af markeringen.

## Placering

Angiver placeringen af det valgte objekt på den aktuelle side.

### Vandret

Vælg den vandrette justeringsindstilling for objektet. Denne indstilling er ikke tilgængelig, hvis du vælger "forankring som tegn".

### med

Indtast den plads, der skal være mellem venstre kant af det valgte objekt og referencepunktet, som du vælger i feltet til. Denne indstilling er kun tilgængelig, hvis du markerer "Fra venstre" i feltet Vandret.

### til

Vælg referencepunkt til indstilling af den valgte vandrette justering. Følgende indstillinger er tilgængelige:

- Afsnitsflade: objektet placeres i forhold til til afsnittets fulde tilgængelige bredde, herunder indrykninger.

- Afsnittets tekstflade: objektet placeres i forhold til afsnittets fulde bredde, der er tilgængelig for tekst, indrykninger undtaget.

- Afsnittets venstrekant: objektet placeres i forhold til den indrykningsbredde, der er tilgængelig til venstre for afsnittet.

- Afsnittets højrekant: objektet placeres i forhold til den indrykningsbredde, der er tilgængelig til højre for afsnittet.

- Venstre sidekant: objektet placeres i forhold til den flade, der er tilgængelig mellem venstre sidekant og venstre afsnitskant.

- Højre sidekant: objektet placeres i forhold til den flade, der er tilgængelig mellem højre sidekant og højre afsnitskant.

- Hele siden: objektet placeres i forhold hele sidefladens bredde, fra venstre til højre sidekant.

- Sidens tekstflade: objektet placeres i forhold til hele den tekstbredde, der er tilgængelig mellem venstre og højre sidemargen.

- Tegn: objektet placeres i forhold til det vandrette rum, der bruges af tegnet.

Bemærk, at det tilgængelige sæt indstillinger er afhængigt af Anker-indstillingerne. Derfor vises måske ikke alle indstillinger vist herover på grund af ankervalget.

Du kan resultatet af justeringsindstillinger, du vælger, i feltet Forhåndsvisning,

### Spejlvend på lige sider

Omvender de aktuelle vandrette justeringsindstillinger på lige sider.

Du kan også bruge indstillingerne til spejlvending af Billede for at tilpasse layoutet af objekter på lige og ulige sider.

### Lodret

Vælg den lodrette justeringsmulighed for objektet.

Hvis du forankrer et objekt til en ramme med fast højde, vil kun justeringsindstillingerne "Bund" og "Midte" være tilgængelige.

### med

Indtast hvor meget plads, der skal være mellem øverste kant af det valgte objekt og det referencepunkt, som du vælger i feltet Til. Denne indstilling er kun tilgængelig, hvis du væger "Fra toppen" eller "Fra bunden" (som tegn) i feltet Lodret.

### til

Vælg referencepunkt for den lodrette justeringsindstilling. Følgende indstillinger er tilgængelige:

- Margen: Afhængigt af forankringstypen placeres objektet i forhold til rummet mellem øverste margen og tegnet (forankring "Til tegn") eller underkanten af afsnittet (forankring "Til afsnit"), hvor ankeret er placeret.

- Afsnittets tekstflade: objektet placeres i forhold til højden af det afsnit, hvor ankeret er placeret.

- Hele siden: objektet placeres i forhold til den fulde sidehøjde, fra øverste til nederste sidekant.

- Sidens tekstflade: objektet placeres i forhold til den fulde højde, der er tilgængelig for tekst, fra øverste til nederste margen.

- Tegn: objektet placeres i mforhold til den lodrette plads, tegnet bruger.

- Tekstlinje: objektet placeres i forholdt til højden på tekstlinje, hvor ankeret er placeret.

- Bundlinje: kun tilgængelig ved forankring "Som tegn", denne indstilling placerer objektet i forhold til den bundlinje, som alle tegn er placeret på.

- Række: kun tilgængelig ved forankring "Som tegn", denne indstilling placerer objektet i forhold til højden på den række, som ankeret er placeret på.

Bemærk, at det tilgængelige sæt indstillinger er afhængigt af Anker-indstillingerne. Derfor vises måske ikke alle indstillinger vist herover på grund af ankervalget.

Du kan resultatet af justeringsindstillinger, du vælger, i feltet Forhåndsvisning,

### Hold indenfor tekstmargener

Beholder det markerede objekt indenfor layoutgrænserne af den tekst, som objektet er forankret til. For at kunne placere det markerede objekt et vilkårligt sted i dit dokument skal denne indstilling ikke være valgt.

Som standard er indstillingen Hold indenfor tekstmargener aktiveret, når du åbner et dokument, der er oprettet i en version af Writer, der er ældre en OpenOrg.org 2.0. Denne indstilling er dog ikke aktiveret, når du opretter et dokument eller åbner et dokument i Microsoft Word-format (*.doc).

### Eksempelfelt

Viser en forhåndsvisning af den aktuelle markering.

Det grønne rektangel repræsenterer det valgte objekt, og det røde rektangel repræsenterer justeringens referencepunkt. Hvis du forankrer objektet som et tegn, vil referencerektanglet blive ændret til en rød linje.

Relaterede emner

Formater - Forankring

Formater ▸ Tekst...